ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
ఎబి-పిఎంజెఎవై కింద ఆరోగ్య సేవలను మెరుగ్గా అందుబాటులోకి తెచ్చేందుకు కృషి
ఆయుష్మాన్ భారత్ - ప్రధానమంత్రి జన్ ఆరోగ్య యోజన  అన్నది అర్హత ఆధారిత పథకం. ఈ పథకం కింద లబ్ధిని పొందేందుకు లబ్ధిదారు ఎటువంటి నమోదు చేసుకోనవసరం లేదు. నగదురహిత చికిత్స లబ్ధిని పొందేందుకు లబ్ధిదారు నేరుగా జాబితాలో చేర్చిన ఆసుపత్రులకు  వెళ్ళవచ్చు. ఈ పథకం కింద తన అర్హతను పరిశీలించేందుకు లబ్ధిదారు దిగువన ఇచ్చిన మార్గాలను ఉపయోగించుకోవచ్చుఃఎన్హెచ్ఎకు 14555 అన్న నెంబరుపై 24x7 పని చేసే కాల్సెంటర్ ఉంది. దీని గురించి విస్త్రత ప్రచారం జరిగింది.లబ్ధిదారులు ఏదైనా ప్రభుత్వ ఆసుపత్రి కి లబ్దిదారు ధృవీకరణ వెళ్ళవచ్చు. ప్రభుత్వ ఆసుపత్రిలో ధృవీకరణ తర్వాత, లబ్ధిదారులకు తగిన చికిత్సను అందించడం లేదా దగ్గరలో ఉన్న ప్రభుత్వ లేక జాబితాలో చేర్చిన ప్రైవేటు ఆసుపత్రికి నిర్దేశించవచ్చు.లబ్ధిదారు అతడి/ ఆమె అర్హతను, దగ్గరలో ఉన్న జాబితాలో చేర్చిన ఆసుపత్రిని పిఎంజెఎవై మొబైల్ ఆప్ ద్వారా వెతుక్కోవచ్చు.ఎబి-పిఎంజెఎవై కింద అతడి/ ఆమె అర్హతను నిర్ధారించుకునేందుకు లబ్ధిదారులు mera.PMJAY.gov.in అన్న లింక్ను క్లిక్ చేయడం ద్వారా తెలుసుకోవచ్చు.లబ్ధిదారులు ఈ పథకంలోని అన్ని లాభాలను పొందేందుకు తీసుకోవలసిన అవసరమైన చర్యలను సులభతరం చేర్చేందుకు జాబితాలో చేర్చిన అన్ని ఆసుపత్రులలో  ప్రధానమంత్రి ఆరోగ్య మిత్ర సౌకర్యం ఉంటుంది.
ఎబి-పిఎంజెఎవై అమలు ఏజెన్సీ అయిన జాతీయ ఆరోగ్య అథారిటీ మోసాల నిరోధానికి సమగ్ర మార్గదర్శకాలను జారీ చేసింది. రాష్ట్రాలకు, కేంద్ర పాలిత ప్రాంతాలకు మోసాల నిరోధాలకు సంబంధించి నిత్యం మోసాల నిరోధానికి సలహాలను జారీ చేస్తుంది. రాష్ట్ర స్థాయిలో రాష్ట్ర మోసాల నిరోధ యూనిట్ల తోడ్పాటుతో మోసాల నిరోధక చట్రం అమలును సమగ్రంగా పర్యవేక్షించేందుకు జాతీయ ఆరోగ్య అథారిటీలో జాతీయ మోసాల నిరోధక యూనిట్ ను సృష్టించింది. ఆమోదానికి, చెల్లింపుకు ముందు, చికిత్స పొందుతున్న వ్యక్తి ఫోటో సహా తగిన అన్ని సహాయక పత్రాలను నమోదు చేయవలసి ఉంటుంది. అన్ని ప్రైవేటు ఆసుపత్రులలోనూ ఆసుపత్రిలో చేర్చుకునే సమయంలోనూ , డిశ్చార్జ్ చేసే సమయంలో లబ్ధిదారును ఆధార్ ఆధారిత బయోమెట్రిక్ ధృవీకరణ చేసే అంశాన్ని ప్రవేశపెట్టారు. మోసాలను క్రియాశీలకంగా గుర్తించేందుకు సమగ్ర విశ్లేషణాత్మక పరిష్కారాల కోసం ఆర్టిఫిషియల్ ఇంటెలిజెన్స్ను, మెషీన్ లెర్నింగ్ ను తయారు చేయడమే కాక, అనుమానిత లావాదేవీలను, సంస్థలను గుర్తించేందుకు, ఆసుపత్రుల రిస్క్ స్కోరింగ్ను, క్లెయిములను నిరంతరం గుర్తించడానికి భారీ స్థాయిలో డేటాను ఉపయోగించే ఆల్గోరిథమ్లను అభివృద్ధి చేయడం జరిగింది.
ఈ రోజు రాజ్యసభలో అడిగిన ఒక ప్రశ్నకు లిఖితపూర్వకంగా ఇచ్చిన సమాధానంలో కేంద్ర ఆరోగ్య, కుటుంబ సంక్షమ శాఖ సహాయ మంత్రి డాక్టర్ భారతి ప్రవీణ్ పవార్ వెల్లడించారు.
ఉక్కు మంత్రిత్వ శాఖ
అటవీ ప్రవేశ కేంద్రాల వద్ద ఫాస్ట్ట్యాగ్ ఆధారిత చెల్లింపులను సాధ్యం చేసిన ఎన్హెచ్ఐఎ పురోగతిలో ఉన్న ఆర్ఐఎన్ఎల్ పెట్టుబడుల ఉపసంహరణ ప్రక్రియ
ఆర్ఐఎన్ఎల్ పెట్టుబడుల ఉపసంహరణపై ఉక్కు మంత్రిత్వ శాఖ స్పష్టీకరణ
ఆర్ఐఎన్ఎల్ నుంచి పెట్టుబడుల ఉపసంహరణ ప్రక్రియపై ఎటువంటి స్తంభనం లేదని ఉక్కు మంత్రిత్వ శాఖ స్పష్టం చేసింది. ఆర్ఐఎన్ఎల్ నుంచి పెట్టుబడుల ఉపసంహరణ ప్రక్రియను నిలిపివేసినట్టు వచ్చిన కొన్ని మీడియా నివేదికలపై స్పష్టీకరణను ఇస్తూ, ఆర్ఐఎన్ఎల్ నుంచి పెట్టుబడుల ఉపసంహరణ ప్రక్రియ పురోగమనంలో ఉందని, ఆర్ఐఎన్ఎల్ పనితీరును మెరుగుపరిచేందుకు, అక్కడ పని కొనసాగుతూ ఉండేందుకు ప్రభుత్వ మద్దతుతో కంపెనీ కృషి చేస్తోంది.
రక్షణ మంత్రిత్వ శాఖ
డిఆర్దీఓ దేశీయంగా అభివృద్ధి చేసిన కొత్త తరం ఉపరితలం నుండి ఉపరితలానికి ప్రయోగించే క్షిపణి 'ప్రళయ్' తొలి ప్రయోగాన్ని నిర్వహించింది
రక్షణ పరిశోధన అభివృద్ధి సంస్థ  డిసెంబరు 22, 2021న ఒడిశా తీరంలోని డాక్టర్ ఏపిజే అబ్దుల్ కలాం ద్వీపం నుండి స్వదేశీ పరిజ్ఞానంతో అభివృద్ధి చేసిన ఉపరితలం నుండి ఉపరితలానికి ప్రయోగించే క్షిపణి 'ప్రళయ్' తొలి గగన పరీక్షను విజయవంతంగా నిర్వహించింది. మిషన్ దాని లక్ష్యాలన్నింటినీ సాధించింది. . కొత్త క్షిపణి కావలసిన పాక్షిక బాలిస్టిక్ పథాన్ని అనుసరించింది. అధిక స్థాయి ఖచ్చితత్వంతో నిర్దేశిత లక్ష్యాన్ని చేరుకుంది, నియంత్రణ, మార్గదర్శకత్వం, మిషన్ అల్గారిథమ్లను ధృవీకరించింది. అన్ని ఉప వ్యవస్థలు సంతృప్తికరంగా పనిచేశాయి. డౌన్ రేంజ్ షిప్లతో సహా తూర్పు తీరంలోని ఇంపాక్ట్ పాయింట్ దగ్గర మోహరించిన అన్ని సెన్సార్లు క్షిపణి పథాన్ని ట్రాక్ చేస్తాయి.
క్షిపణి సాలిడ్ ప్రొపెల్లెంట్ రాకెట్ మోటారు మరియు అనేక కొత్త సాంకేతికతలతో పనిచేస్తుంది. క్షిపణి 150-500 కిలోమీటర్ల పరిధిని కలిగి ఉంది. మొబైల్ లాంచర్ నుండి ప్రయోగించవచ్చు. క్షిపణి మార్గదర్శక వ్యవస్థలో అత్యాధునిక నావిగేషన్ సిస్టమ్, ఇంటిగ్రేటెడ్ ఏవియానిక్స్ ఉన్నాయి.
ఈ తొలి డెవలప్మెంట్ ఫ్లైట్ ట్రయల్ కోసం రక్షణ మంత్రి శ్రీ రాజ్నాథ్ సింగ్ డిఆర్దీఓ అనుబంధ బృందాలను అభినందించారు. ఆధునిక ఉపరితలం నుండి ఉపరితల క్షిపణిని వేగంగా అభివృద్ధి చేసి విజయవంతంగా ప్రయోగించినందుకు ఆయన డిఆర్దీఓని ప్రశంసించారు. రక్షణ శాఖ కార్యదర్శి, డిఆర్దీఓ చైర్మన్, డాక్టర్ జి.సతీష్ రెడ్డి బృందాన్ని అభినందించారు మరియు ఇది కొత్త తరం ఉపరితలం నుండి ఉపరితల క్షిపణి అని అన్నారు. ఆధునిక సాంకేతికతలతో కూడిన ఈ ఆయుధ వ్యవస్థ వల్ల సాయుధ దళాలకు మరింత బలం చేకూర్చినట్టయింది.
భారత పోటీ ప్రోత్సాహక సంఘం
జెనరాలి పార్టిసిపేషన్స్ నెదర్లాండ్స్ N.V ద్వారా ఫ్యూచర్ జెనరాలి ఇండియా లైఫ్ ఇన్సూరెన్స్ కంపెనీ లిమిటెడ్ షేర్ల కొనుగోలును ఆమోదించిన CCI
ఫ్యూచర్ జెనరలి ఇండియా లైఫ్ ఇన్సూరెన్స్ కంపెనీ లిమిటెడ్  షేర్లను Generali పార్టిసిపేషన్స్ నెదర్లాండ్స్ N.V  ద్వారా కొనుగోలు చేయడాన్ని కాంపిటీషన్ కమిషన్ ఆఫ్ ఇండియా  ఆమోదించింది, దీని ప్రకారం FGLICలో GPN వాటా 49% నుండి సుమారుగా పెరుగుతుంది. 71%.
ప్రతిపాదిత అక్విజిషన్ అనేది ఫ్యూచర్ జెనరాలి ఇండియా లైఫ్ ఇన్సూరెన్స్ కంపెనీ లిమిటెడ్ లో ఇప్పటికే ఉన్న షేర్హోల్డర్ యొక్క షేర్ హోల్డింగ్లో పెరుగుదలకు సంబంధించినది, అనగా జనరల్ పార్టిసిపేషన్స్ నెదర్లాండ్స్ N.V. . GPN దాని FGLIC యొక్క ఈక్విటీ షేర్లను విడతల వారీగా పెంచాలని ప్రతిపాదిస్తుంది, దీని ప్రకారం FGLICలో GPN యొక్క మొత్తం వాటా 49% నుండి సుమారుగా పెరుగుతుంది. కింది దశల్లో 71%:
i. FGLIC యొక్క ఈక్విటీ షేర్లకు సబ్స్క్రయిబ్ చేయడం ద్వారా, FGLIC ద్వారా ప్రిఫరెన్షియల్ అలాట్మెంట్  ద్వారా జారీ చేయబడుతుంది;
ii. ఇండస్ట్రియల్ ఇన్వెస్ట్మెంట్ ట్రస్ట్స్ లిమిటెడ్  యొక్క FGLIC  వాటాను కొనుగోలు చేయడం ద్వారా.
iii. IITL FGLIC నుండి పూర్తిగా నిష్క్రమిస్తుంది మరియు FGLIC యొక్క వాటాదారుగా నిలిచిపోతుంది.; మరియు FGLIC యొక్క ఈక్విటీ షేర్లకు సబ్స్క్రయిబ్ చేయడం ద్వారా, FGLIC ద్వారా ప్రిఫరెన్షియల్ అలాట్మెంట్  ద్వారా జారీ చేయబడుతుంది
GPN అనేది Assicurazioni Generali S.p.A  యొక్క పూర్తి-యాజమాన్య అనుబంధ సంస్థ, ఇది Generali గ్రూప్ ఆఫ్ కంపెనీల యొక్క అంతిమ మాతృ సంస్థ. జెనరాలి గ్రూప్ అనేది గ్లోబల్ ఇన్సూరెన్స్ ప్రొవైడర్ మరియు FGLIC ద్వారా భారతదేశంలోని భారతీయ జీవిత బీమా పరిశ్రమలో ఉంది. FGLIC ద్వారా భారతదేశంలో జీవిత బీమా సేవలను అందించడంలో GPN నిమగ్నమై ఉంది.
FGLIC అనేది భారతదేశంలో జీవిత బీమా సేవలు/ఉత్పత్తులను అందించడంలో నిమగ్నమైన జీవిత బీమా సంస్థ. FGLIC వినియోగదారుల ఆర్థిక భద్రత కోసం, సంబంధిత మరియు యాక్సెస్ చేయగల బీమా పరిష్కారాలను అందించడానికి సరళీకృత పరిష్కారాలను అందిస్తుంది.
భారత పోటీ ప్రోత్సాహక సంఘం
మాగ్మా హెచ్డిఐ జనరల్ ఇన్సూరెన్స్ కంపెనీ లిమిటెడ్లో వాటాలను కొనుగోలు చేసేందుకుసనోతి ప్రాపర్టీస్ ఎల్ఎల్పికి సిసిఐ ఆమోదం
పోటీ చట్టం 2002లోని సెక్షన్ 31 కింద మాగ్మా హెచ్డిసిఎల్ జనరల్ ఇన్సూరెన్స్ కంపెనీ లిమిటెడ్లో  లోని వాటాదారు అయిన సనోతీ ప్రాపర్టీస్ ఎల్ఎల్పి  ద్వారా కొనుగోలు చేసేందుకు సిసిఐ ఆమోదించింది.
ప్రతిపాదిత కలయిక ద్వారా సనోటి ద్వారా మాగ్మా హెచ్డిఐ మొత్తం ఈక్విటీ వాటా మూలధనంలో 55.39% లక్ష్యంలోని నిర్ధిష్ట ఈక్విటీ వాటాదారుల ప్రతిపాదిత సమ్మతి ద్వారా పూనావాలా ఫిన్కార్ప్, సిరెం ఇనిస్టిట్యూట్ ఆఫ్ ఇండియా ప్రైవేట్ లిమిటెడ్ కలిగి ఉన్న లక్ష్యిత నిర్ధిష్ట ఈక్విటీ వాటాలను ఏకకాలంలో కొనుగోలు చేయనుంది.
సనోటీ సంస్థ వాణిజ్య, ఆవాస రియల్ ఎస్టేట్ ప్రాజెక్టుల వాణిజ్యంలో నిమగ్నమై ఉంది.
మాగ్మా హెచ్డిఐ భారతదేశంలో సాధారణ/ నాన్ ఇన్సూరెన్స్ వ్యాపారంలో నిమిగ్నమై పూర్తి శ్రేణిలో సాధారణ/ నాన్ లైఫ్ ఇన్సూరెన్స్ ఉత్పత్తుల అందిస్తుంది.
సిసిఐ వివరణాత్మక ఉత్తర్వులను జారీ చేయనుంది.
సాంస్కృతిక మంత్రిత్వ శాఖ
విప్లవ స్వాతంత్ర్య యోధుడు శ్రీ అల్లూరి సీతారామరాజు 125వ జయంతి ఉత్సవాల వార్షికోత్సవ వేడుకలను నిర్వహించేందుకు జరుగుతున్న ఏర్పాట్లను రేపు సమీక్షించనున్న శ్రీ జి. కిషన్ రెడ్డి
కీలకాంశాలు:
● జూన్ 12, 2022న ఆంధ్రప్రదేశ్లోని భీమవరంలో పర్యటించనున్న శ్రీ జి. కిషన్రెడ్డి
● ఏడాది పొడవునా జరుగనున్న వేడుకలలో తూర్పు, పశ్చిమ గోదావరి జిల్లాకు చెందిన వివిద సామాజిక, ప్రజాసంఘాల నాయకులను కలుపుకుపోయేందుకు వారితో కేంద్రమంత్రి చర్చిస్తారు.
● మహోన్నత స్వాతంత్ర్య సమరయోధుని అందించిన సేవలకు తగినట్టుగా ఈ సందర్భాన్ని సంస్మరించుకునేందుకు ఆమోదం తెలిపిన నేషనల్ ఇంప్లిమెంటేషన్ కమిటీ 
● 4 జులై 2022 విప్లవ స్వాతంత్ర్య సమరయోధుడు శ్రీ అల్లూరి సీతారామ రాజు 125వ జయంతి
విప్లవ స్వాతంత్ర్య సమరయోధుడు శ్రీ అల్లూరి సీతారామ రాజు 125 జయంతిని సంస్మరించుకునేందుకు జరుగుతున్న ఏర్పాట్లను సమీక్షించేందుకు కేంద్ర సాంస్కృతిక, పర్యాటక, డిఒఎన్ఇఆర్ మంత్రి శ్రీ జి. కిషన్ రెడ్డి 12 జూన్ 2022న భీమవరంలో పర్యటించనున్నారు.కేంద్ర హోం వ్యవహారాలు, సహకార శాఖ మంత్రి శ్రీ అమిత్ షా నాయకత్వంలోని జాతీయ అమలు కమిటీ  మహోన్నత స్వాతంత్ర్య సమరయోధుడు అందించిన సేవలకు తగినట్టుగా ఈ సందర్భాన్ని సంస్మరించుకునేందుకు ఆమోదాన్ని తెలిపింది.
తన ఒకరోజు పర్యటనలో కేంద్ర మంత్రి మొగల్లులోని అల్లూరి సీతారామరాజు స్మారక చిహ్నమైన అల్లూరి ధ్యాన మందిరాన్ని సందర్శించడమే కాక ఏడాది పాటు సాగనున్న అల్లూరి సీతారామరాజు జయంతి వేడుకలలో తూర్పు, పశ్చిమ గోదావరి జిల్లాలకు చెందిన సామాజిక, ప్రజానాయకులను కూడా కలుపుకుపోయేందుకు వారితో చర్చిస్తారు.
భారతీయ స్వాతంత్ర్య సమరంలో చురుకుగా పాలుపంచుకున్న భారతీయ విప్లవకారుడు శ్రీ అల్లూరి సీతారామరాజు. జులై 4, 1897న జన్మించిన ఆయనను ఆంధ్రప్రదేశ్, తెలంగాణ, ఒడిషా, కర్ణాటక రాష్ట్రాలలో మన్యం వీరుడు లేక అడవి వీరుడు శ్లాఘించడమే కాక ఈ రాష్ట్రాలలో ఆయనది ప్రతి నోట్లో నానే పేరు.
ఆయన 125వ జయంతితో పాటుగా, సీతారామరాజు 1922 ఆగస్టు నుంచి మే 1924వరకు నాయకత్వం వహించిన రంపా స్వాతంత్ర్య పోరాటం 100వ సంవత్సరాన్నిభారత ప్రభుత్వం సంస్మరించుకోనుంది. ఈ తిరుగుబాటును అణచివేసేందుకు బ్రిటిష్ ప్రభుత్వం భారీ మొత్తంలో వనరులను వెచ్చించవలసి వచ్చింది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
3వ ఇ-వేలంలో దేశ్యాప్తంగా ఉన్న 620 డిపోల ద్వారా 11.72 లక్షల మెట్రిక్ టన్నుల గోధుమలను అందిస్తున్న ఫుడ్ కార్పొరేషన్ ఆఫ్ ఇండియా
22.02.2023 ఉదయం 11 గంటలకు ప్రారంభం కానున్న ఎఫ్ సిఐ 3 వేలం
దేశవ్యాప్తంగా 620 డిపోల ద్వారా 11.72 లక్షల మెట్రిక్ టన్నుల గోధుమలను 3వ ఇ-వేలంలో ఫుడ్ కార్పొరేషన్ ఆఫ్ ఇండియా అందుబాటులో ఉంచుతోంది.
ఈ 3వ ఆ-వేలంలో ఎం జంక్షన్ ఇ పోర్టల్పై 17.02.2023 రాత్రి 10 గంటలవరకు నమోదు చేసుకున్న బిడ్డర్లను 22.02. 2023న జరుగనున్న ఇ-వేలంలో పాల్గొనేందుకు అనుమతిస్తారు. డిపాజిట్ చేసేందుకు, ఇఎండిని అప్లోడ్ చేసేందుకు 21.02.2023న మధ్యాహ్నం 2.30 గంటలవరకు గడువు ఉంది.
ఓఎంఎస్ఎస్  పథకం కింద దేశవ్యాప్తంగా గోధుమల రిజర్వు ధరను భారత ప్రభుత్వం సవిరించింది. ప్రస్తుతం ఎఫ్ఎక్యూ గోధుమల సంచిత ధర క్వింటాలు రూ. 2150, యుఆర్ఎస్ గోధుమ ధర క్వింటాలు రూ. 2125గా ఉంటుంది. ఈ ధరలు దేశవ్యాప్తంగా వర్తిస్తాయి. దేశవ్యాప్తంగా గోధుమలు, గోధుమ పిండి ధరలను మరింతగా తగ్గించి, ఏకీకృత రిజర్వు ధరలతో గోధుమలు అందుబాటులో ఉంచేలా చూసేందుకు ఈ నిర్ణయం తీసుకున్నారు. ఈ నూతన రిజర్వు ధరలు ఇ-వేలం ద్వారా గోధుమల మూడవ అమ్మకాలకు వర్తిస్తాయి. ఈ వేలాన్ని దేశవ్యాప్తంగా 22 ఫిబ్రవరి 2023, బుధవారం నాడు నిర్వహిస్తారు.
దేశంలో పెరుగుతున్న గోధుమ, గోదుమ పిండి ధరల సమస్యను మంత్రుల బృందం సూచన మేరకు పరిష్కరించేందుకు ఫుడ్ కార్పొరేషన్ ఆఫ్ ఇండియా కేంద్ర నిల్వల నుంచి 30 లక్షల మెట్రిక్ టన్నుల గోధుమ నిల్వలను ఓపెన్ మార్కెట్ సేల్ స్కీం  కింద వివిధ మార్గాల ద్వారా మార్కెట్ లోకి విడుదల చేస్తోంది.
మొదటి, రెండవ ఇ-వేలం సందర్భంగా మొత్తం 12.98 లక్షల మెట్రిక్ టన్నుల గోధుమలను విక్రయించగా, ఇందులో 8.96 ఎల్ఎంటిలను బిడ్డర్లు సేకరించిన ఫలితంగా గోధుమల, గోధుమ పిండి ధరలు తగ్గాయి.
దేశవ్యాప్తంగా ఏకీకృత రిజర్వు ధరలను భారత ప్రభుత్వం ప్రకటించడం అన్నది గోధుమలు, గోధుమ పిండి ధరలను కిందకు తెచ్చి వినియోగదారులకు లబ్ధి చేకూర్చనున్నది.
హోం మంత్రిత్వ శాఖ
జమ్మూ కాశ్మీర్ పారిశ్రామిక అభివృద్ధికి కేంద్రప్రభుత్వ పథకానికి సీసీఈఎల్ ఆమోదం తెలపడం పట్ల హర్షం వ్యక్తం చేసిన కేంద్ర హోం శాఖ మంత్రి శ్రీ అమిత్ షా
' తీవ్రవాదం వేర్పాటువాదాలను నిర్మూలించి ప్రధానమంత్రి శ్రీ నరేంద్రమోడీ జమ్మూకాశ్మీర్ అభివృద్ధికి శ్రీకారం చుట్టారు'
' 28,400 కోట్ల రూపాయల కేంద్రప్రభుత్వ పథకంతో జమ్మూకాశ్మీర్ పట్ల శ్రీ మోడీ ప్రత్యేకతను వెల్లడించారు'
' శ్రీ మోడీ దూరదృష్టితో తొలిసారిగా బ్లాకు స్థాయి నుంచి అభివృద్ధి, పారిశ్రామిక అభివృద్ధి సాధ్యం అవుతుంది'
' కుటీర పరిశ్రమలు, చేతివృత్తులు, సూక్ష్మ చిన్న మధ్య తరహా పరిశ్రమలకు కేంద్ర పథకం ఒక వరం'
' పథకం కాశ్మీర్ లో నూతన అధ్యాయానికి నాంది పలికి పెట్టుబడులను ఆకర్షించి 4. 5 లక్షల మందికి ఉపాధి కల్పిస్తుంది'
' కాశ్మీర్ యువత నైపుణ్యాలను పెంచి, పరిశ్రమల పని తీరు మెరుగుపడడంతో రాష్ట్రం దేశంలోని ఇతర ప్రాంతాలతో పోటీ పడగలుగుతుంది'
జమ్మూకాశ్మీరులో పారిశ్రామిక అభివృద్ధి సాధించడానికి కేంద్ర రంగ పధకానికి సీసీఈఎల్ ఆమోదం తెలపడంపట్ల కేంద్ర హోం శాఖ మంత్రి శ్రీ అమిత్ షా హర్షంవ్యక్తం చేశారు. ట్వీట్ల ద్వారా శ్రీ షా కేంద్ర ప్రభుత్వం, ప్రధానమంత్రి శ్రీ నరేంద్రమోడీలపై ప్రశంసల జల్లు కురిపించారు. ' తీవ్రవాదం వేర్పాటువాదాలను నిర్మూలించి ప్రధానమంత్రి శ్రీ నరేంద్రమోడీ జమ్మూకాశ్మీర్ అభివృద్ధికి శ్రీకారం చుట్టారు. 28,400 కోట్ల రూపాయల కేంద్రప్రభుత్వ పథకంతో జమ్మూకాశ్మీర్ పట్ల తనకున్న అభిమానాన్ని, రాష్ట్రానికి ఇస్తున్న ప్రాధాన్యతను శ్రీ మోడీ వెల్లడించారు' అని శ్రీ షా పేర్కొన్నారు.
' శ్రీ మోడీ దూరదృష్టితో తొలిసారిగా బ్లాకు స్థాయి నుంచి అభివృద్ధి సాధనకు పారిశ్రామిక అభివృద్ధి సాధ్యం అవుతుంది. దీనివల్ల స్వదేశీ ఉత్పత్తులు పెరిగి బ్లాకు స్థాయి నుంచి నూతన ఉపాధి అవకాశాలు కలుగుతాయి. రాష్ట్ర అభివృద్ధికి శ్రీ మోడీజీ తీసుకున్న నిర్ణయాన్ని నేను అభినందిస్తున్నాను' అని ఆయన అన్నారు.
' కాశ్మీర్ లో కుటీర పరిశ్రమలు, చేతివృత్తులు, సూక్ష్మ చిన్న మధ్య తరహా పరిశ్రమలకు కేంద్ర పథకం ఒక వరం. ఇది రాష్ట్రంలో కుటీర పరిశ్రమలు, చేతివృత్తులు, సూక్ష్మ చిన్న మధ్య తరహా పరిశ్రమల ఉత్పత్తులను ఎక్కువ చేస్తాయి. ఉత్పత్తి సేవా రంగాలలో నూతన పరిశ్రమల ఏర్పాటుకు దోహద పడే ఈ పథకం కొత్త పరిశ్రమల ఏర్పాటుకు అవకాశం కలిగిస్తుంది' అని శ్రీ షా అన్నారు.
' పథకం కాశ్మీర్ లో నూతన అధ్యాయానికి నాంది పలికి గతంలో ఎన్నడూ లేని విధంగా భారీగా పెట్టుబడులను ఆకర్షించి 4. 5 లక్షల మందికి ఉపాధి కల్పిస్తుంది. పథకం కాశ్మీర్ యువత నైపుణ్యాలను పెంచి, పరిశ్రమల పని తీరు మెరుగుపడడంతో రాష్ట్రం దేశంలోని ఇతర ప్రాంతాలతో పోటీ పడగలుగుతుంది' అని శ్రీ షా పేర్కొన్నారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
అటల్ మిషన్ ఫర్ రిజువెనేషన్ అండ్ అర్బన్ ట్రాన్స్ఫర్మేషన్  2.0 కింద ప్రాథమిక పౌర సౌకర్యాల కల్పన 500 నగరాల్లో అమృత్ పథకం అమలు
దేశంలోని అన్ని చట్టబద్ధమైన పట్టణాలలో అన్ని గృహాలకు కుళాయిల ద్వారా ప్రతి ఒక్కరికి మంచి నీటి సరఫరా చేయాలన్న లక్ష్యంతో అటల్ మిషన్ ఫర్ రిజువెనేషన్ అండ్ అర్బన్ ట్రాన్స్ఫర్మేషన్  2.0 అమలు జరుగుతోంది. అమృత్ పథకం మొదటి దశ అమలు చేసిన 500 నగరాల్లో మురుగునీరు/వ్యర్ధ నిర్వహణ కార్యక్రమాలను ఈ పథకంలో అమలు చేయడం జరుగుతుంది. అయిదు సంవత్సరాల 2021-22 22 ఆర్థిక సంవత్సరం నుంచి 2025-26 ఆర్థిక సంవత్సరం వరకు ఈ పథకం అమలు జరుగుతుంది.
ప్రతి నగరానికి సిటీ వాటర్ బ్యాలెన్స్ ప్లాన్ అభివృద్ధి చేయడం ద్వారా వృత్తాకార నీటి ఆర్థిక వ్యవస్థను అమృత్ 2.0 అమల్లోకి తెస్తుంది. మురుగు నీటిని శుద్ధి చేసి తిరిగి ఉపయోగించడం, నీటి వనరుల పునర్జీవనం, జల సంరక్షణ అంశాలకు అమృత్ 2.0 ప్రాధాన్యత ఇస్తుంది. ప్రతి ఒక్కరికి కుళాయిల ద్వారా మంచి నీరు సరఫరా చేయడం, జల వనరుల సంరక్షణ, జల వనరులు, బావులను తిరిగి వినియోగం లోకి తీసుకు రావడం, మురుగు నీటిని శుద్ధి చేసి తిరిగి వినియోగించడం, వర్షపు నీటిని నిల్వ చేయడం లాంటి కార్యక్రమాలను అమలు చేసేందుకు అవసరమైన ప్రాజెక్టులను గుర్తించి అమలు చేసేందుకు అమృత్ 2.0 అవకాశం కల్పిస్తుంది. సిటీ వాటర్ బ్యాలెన్స్ ప్లాన్ ద్వారా వృత్తాకార నీటి ఆర్థిక వ్యవస్థను అమలు చేసి పట్టణాల్లో ' నీటి భద్రత' కల్పించేందుకు అమృత్-2.0 కృషి చేస్తుంది.
ఆదాయం రాని నీటి వినియోగాన్ని తగ్గించడం, మురుగు నీటిని శుద్ధి చేసి తిరిగి వినియోగంలోకి తీసుకుని రావడం,నీటి వనరుల పునర్జీవనం,డబల్ ఎంట్రీ అకౌంటింగ్ విధానాన్ని అమలు చేయడం, పట్టణ ప్రణాళిక రూపకల్పన, పట్టణ ఆర్ధిక అంశాలను బలోపేతం చేయడం లాంటి సంస్కరణలు అమృత్ 2.0 లో అమలు చేయబడతాయి.
అమృత్ 2.0 ఇతర భాగాలు:
 నీటి సమాన పంపిణీ, మురుగు నీటి పునర్వినియోగం, నీటి వనరుల మ్యాపింగ్ మరియు నగరాలు/పట్టణాల మధ్య ఆరోగ్యకరమైన పోటీని ప్రోత్సహించడానికి పే జల్ సర్వేక్షణ్ కార్యక్రమాన్ని అమలు చేయడం
జల వనరుల రంగంలో అందుబాటులోకి వచ్చిన ప్రపంచ సాంకేతిక పరిజ్ఞానాన్ని వినియోగించుకోవడానికి వీలు కల్పించే సాంకేతిక ఉప-మిషన్ అమలు
 నీటి సంరక్షణ ప్రాధాన్యతపై ప్రజలకు అవగాహన కల్పించడానికి ఇన్ఫర్మేషన్, ఎడ్యుకేషన్ అండ్ కమ్యూనికేషన్  ప్రచారం.
అందుబాటులో ఉన్న తాజా సమాచారం ప్రకారం సిటీ వాటర్ బ్యాలెన్స్ ప్లాన్, కింద గ్యాప్ అసెస్మెంట్ మరియు సిటీ వాటర్ యాక్షన్ ప్లాన్ రూపకల్పనకు నగరాలు సన్నాహాలు చేస్తున్నాయి. సిటీ వాటర్ బ్యాలెన్స్ ప్లాన్ కోసం 24 నవంబర్ 2021 నుంచి 13 జనవరి 2021 వరకు మొత్తం 36 రాష్ట్రాలు/కేంద్ర పాలిత ప్రాంతాల తో సెమినార్లుసదస్సులు నిర్వహించబడ్డాయి. ఇప్పటివరకు, 31 రాష్ట్రాలు/కేంద్రపాలిత ప్రాంతాలలోని 3,693 నగరాలు సిటీ వాటర్ బ్యాలెన్స్ ప్లాన్ రూపొందించే పనిలో వున్నాయి. వీటిలో 16 రాష్ట్రాల్లోని 1,751 నగరాలు తమ సిటీ వాటర్ బ్యాలెన్స్ ప్లాన్ సమర్పించాయి.
అమృత్ 2.0 ఐదు సంవత్సరాల కాలంలో కేంద్ర వాటా 76,760 కోట్ల రూపాయలతో సహా మొత్తం 2,99,000 కోట్ల రూపాయల వ్యయంతో అమలు జరుగుతుంది. అమలు జరుగుతున్న అమృత్ పనుల కోసం మార్చి 2023 వరకు 22,000 కోట్ల రూపాయల నిధులు  విడుదల అయ్యాయి. .
ఆంధ్రప్రదేశ్ రాష్ట్రంలోని మొత్తం 124 చట్టబద్ధమైన పట్టణాలు మరియు తెలంగాణ రాష్ట్రంలోని 143 చట్టబద్ధమైన పట్టణాలు అమృత్ 2.0 పరిధిలోకి వచ్చాయి. ఇప్పటివరకు, నగరాలుసిటీ వాటర్ బ్యాలెన్స్ ప్లాన్ లను సిద్ధం చేశాయి మరియు నగర స్థాయిలో ప్రాజెక్టుల రూపకల్పన ప్రారంభమైంది.
కేంద్ర గృహ నిర్మాణం, పట్టణ వ్యవహారాల శాఖ మంత్రి శ్రీ హర్దీప్ ఎస్ పూరి ఈరోజు లోక్సభలో లిఖితపూర్వక సమాధానంలో ఈ సమాచారాన్ని అందించారు .
విద్యుత్తు మంత్రిత్వ శాఖ
‘ఆజాదీ కా అమృత్ మహోత్సవ్’ లో భాగంగా జైపూర్ లోని రామ్ గంజ్ లో జీఐఎస్ సబ్ స్టేషన్ ప్రారంభం
రూ. 7.50 కోట్లతో నిర్మించియాన్ ఈ సబ్ స్టేషన్ తో 4,000 మంది వాడకం దారులకు లబ్ధి
జైపూర్ ప్రజలకు విద్యుత్ సరఫరాను మెరుగుపరచటంలో తీసుకున్న మరో చొరవలో భాగంగా జైపూర్ నగరంలోని రామ్ గంజ్ లో 33/11 కెవి సబ్ స్టేషన్ ఏర్పాటైంది. ఆజాదీ కా అమృత్ మహోత్సవ్ లో భాగంగా దీన్ని ప్రారంభించారు. జైపూర్ లోని ఆదర్శ నగర్ ఎమ్మెల్యే శ్రీ అమీన్ కాగజీ,
రాజస్థాన్ విద్యుత్ శాఖామంత్రి శ్రీ భన్వర్ సింగ్ భాటీ ఈ సబ్ స్టేషన్ ను వర్చువల్ పద్ధతిలో ప్రారంభించారు. జైపూర్ లోని కిషన్ పోల్ ఎమ్మెల్యే శ్రీ అమీన్ కాగజీ,ఆదర్శ నగర్ ఎమ్మెల్యే శ్రీ రఫీక్ ఖాన్ కూడా జైపూర్ విద్యుత్ భవన్ నుంచి వీడియో కాన్ఫరెన్స్ ద్వారా ఈ కార్యక్రమంలో పాల్గొన్నారు. రాజస్థాన్ ప్రభుత్వ డిస్కం ఛైర్మన్ శ్రీ భాస్కర్ ఏ. సావంత్, జేవీవీఎన్ ఎల్ ఎండీ శ్రీ నవీన్ అరోరా , పీపీఎం చీఫ్ ఇంజనీర్ శ్రీ డికె శర్మ తదితర అధికారులు కూడా ఈ కార్యక్రమంలో పాల్గొన్నారు.
కేంద్ర ప్రభుత్వ రంగ సంస్థలలో మహారత్న హోదా పొందిన సంస్థగాను, విద్యుత్ రంగం మీద దృష్టి సారించిన నాన్ బామకింగ్ ఫైనాన్స్ కార్పొరేషన్ గానూ ఉన్న పవర్ ఫైనాన్స్ కార్పొరేషన్ దీనికి నోడల్ ఏజెన్సీగా వ్యవహరించి ఐపీడీస్ పథకం కింద నిర్మించింది. ప్రాజెక్టు అమలు బాధ్యతలు చేపట్టిన ఏజెన్సీ యూపీ ఆర్ నిర్మాణ్ నిగమ్ లిమిటెడ్. ఈ జీఐఎస్ సబ్ స్టేషన్ నిర్మాణానికి రూ.7.5 కోట్లు ఖర్చు కాగా ఇది దాదాపు 4000 మంది వినియోగదారులకు లబ్ధి చేకూర్చుతుంది. దీనివలన రామ్ గంజ్, పరిసర ప్రాంతాల ప్రజలకు నిరాటంకంగా విద్యుత్ సరఫరా జరుగుతుంది.
ఐపీడీస్ పథకం కింద జైపూర్ డిస్కం కు నాలుగు జీఐఎస్ సబ్ స్టేషన్లు మంజూరయ్యాయి. అందులో ఒకటి గత నెలలో జైపూర్ నగరంలో ప్రారంభించారు. మరో రెండు త్వరలోనే ప్రారంభమవుతాయి.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
క్రూడ్ పామ్ ఆయిల్  కోసం 2022 ఫిబ్రవరి 12వ తేదీ నుంచి అమలయ్యే విధంగా వ్యవసాయ-సుంకాన్ని 7.5 శాతం నుంచి 5 శాతానికి తగ్గించిన - కేంద్ర ప్రభుత్వం
వ్యవసాయ సుంకం తగ్గింపు తర్వాత, సి.పి.ఓ. మరియు రిఫైండ్ పామాయిల్ మధ్య 8.25 శాతానికి పెరిగిన - దిగుమతి పన్ను వ్యత్యాసం
దేశీయంగా చమురు శుద్ధి పరిశ్రమకు ప్రయోజనం చేకూర్చే విధంగా ముడి చమురు దిగుమతి ప్రోత్సాహానికి - నిర్ణయం
వినియోగదారులకు మరింత ఉపశమనం కలిగించే ఉద్దేశ్యంతో, అదేవిధంగా, ప్రపంచవ్యాప్తంగా తినే చమురు పదార్ధాల ధరల పెరుగుదల కారణంగా దేశీయ ఎడిబుల్ ఆయిల్స్ ధరలు మరింత పెరగకుండా ఉండేందుకు, భారత ప్రభుత్వం క్రూడ్ పామ్ ఆయిల్  కోసం వ్యవసాయ-సుంకాన్ని 7.5 శాతం నుంచి 5 శాతానికి తగ్గించింది. ఇది 2022 ఫిబ్రవరి 12వ తేదీ నుంచి అమల్లోకి వచ్చింది. వ్యవసాయ సుంకం తగ్గింపు తర్వాత, సి.పి.ఓ. మరియు శుద్ధి చేసిన పామాయిల్ మధ్య దిగుమతి పన్ను వ్యత్యాసం 8.25 శాతానికి పెరిగింది. సి.పి.ఓ. మరియు రిఫైన్డ్ పామ్ ఆయిల్ మధ్య అంతరం పెరగడంతో, ముడి చమురు దిగుమతి చేసుకుని శుద్ధి చేయడానికి దేశీయ రిఫైనింగ్ పరిశ్రమకు ప్రయోజనం చేకూరుతుంది.
తినదగిన నూనెల ధరలను తనిఖీ చేయడానికి ప్రభుత్వం తీసుకున్న ముందస్తు చర్యల్లో భాగంగా, క్రూడ్ పామ్ ఆయిల్, క్రూడ్ సోయా బీన్ ఆయిల్, క్రూడ్ సన్-ఫ్లవర్ ఆయిల్ పై ప్రస్తుతం ఉన్న సున్నా శాతంగా ఉన్న దిగుమతి సుంకం ప్రాథమిక రేటును 2022 సెప్టెంబర్, 30వ తేదీ వరకు పొడిగించడం జరుగుతోంది. శుద్ధి చేసిన పామ్ ఆయిల్ పై 12.5 శాతం, శుద్ధి చేసిన సోయాబీన్ ఆయిల్, శుద్ధి చేసిన సన్-ఫ్లవర్ ఆయిల్ పై 17.5 శాతం దిగుమతి సుంకం రేటు, 2022 సెప్టెంబర్, 30వ తేదీ వరకు అమల్లో ఉంటుంది. తక్కువ లభ్యత, ఇతర అంతర్జాతీయ కారకాల కారణంగా అంతర్జాతీయ మార్కెట్లో పెరుగుతున్న ధోరణిలో కొనసాగే ఎడిబుల్ ఆయిల్ ధరలను తగ్గించడంలో ఈ చర్య సహాయపడుతుంది.
ఇప్పుడు తీసుకున్న ఈ చర్యలు, ప్రభుత్వం గతంలో తీసుకున్న, నిత్యావసర వస్తువుల చట్టం-1955 ప్రకారం, 2022 జూన్, 30వ తేదీ వరకు ఎడిబుల్ ఆయిల్స్ మరియు ఆయిల్ సీడ్స్ పై స్టాక్ పరిమితి పరిమాణాలను పేర్కొంటూ, 2022 ఫిబ్రవరి 3వ తేదీన ప్రభుత్వం జారీ చేసిన స్టాక్ లిమిట్ ఆదేశాల వంటి చర్యలకు బలం చేకూరుస్తాయి. ఈ చర్య మార్కెట్లో ఎడిబుల్ ఆయిల్స్ మరియు నూనె గింజల హోర్డింగ్, బ్లాక్ మార్కెటింగ్ మొదలైన అన్యాయమైన పద్ధతులను అరికట్టవచ్చని అంచనా వేయబడింది. వినియోగదారులకు ప్రయోజనాన్ని అందించడంలో తమ వంతు కృషి చేసేందుకు చమురు పరిశ్రమతో రేపు సమావేశం ఏర్పాటు చేయడం జరిగింది. స్టాక్ పరిమితి ఆర్డర్ ను ఖచ్చితంగా అమలు చేయాలని రాష్ట్ర ప్రభుత్వాలను అభ్యర్థించడం జరిగింది.
ప్రధాన మంత్రి కార్యాలయం
‘నారీశక్తి పురస్కారం-2020/2021’ గ్రహీతలతో ప్రధాని ఇష్టాగోష్ఠి
అవార్డు గ్రహీతలకు ప్రధానమంత్రి ప్రశంస.. దేశానికేగాక
సమాజానికీ సేవలు అందిస్తున్నారని అభినందన;
మీ కృషిలో సేవా స్ఫూర్తితోపాటు వినూత్నత కూడా ఉంది: ప్రధానమంత్రి;
‘సబ్ కా ప్రయాస్’ సాకారంపై ప్రభుత్వం దృష్టి సారించింది: ప్రధానమంత్రి;
దేశ అగ్ర నాయకత్వానికి తమ గళం వినిపించే
వేదిక కల్పనపై ప్రధానికి అవార్డు గ్రహీతల కృతజ్ఞతలు
ప్రధానమంత్రి శ్రీ నరేంద్ర మోదీ ఇవాళ ‘నారీశక్తి పురస్కారం-2020/2021’ గ్రహీతలతో లోక్ కల్యాణ్ మార్గ్ లో ఇష్టాగోష్ఠి నిర్వహించారు. మహిళల సాధికారత దిశగా ప్రధాని చేస్తున్న నిరంతర కృషికి ఈ కార్యక్రమం ఒక నిదర్శనం. కాగా, అవార్డు గ్రహీతలు అద్భుత విజయాలు సాధించారంటూ ప్రధానమంత్రి ఈ సందర్భంగా వారిని కొనియాడారు. దేశానికేగాక సమాజానికీ సేవలు అందిస్తున్నారని అభినందించారు. అలాగే వారి కృషిలో సేవా స్ఫూర్తితోపాటు వినూత్నత కూడా స్పష్టంగా కనిపిస్తున్నదని ఆయన అన్నారు. మహిళలు తమ ప్రతిభను ప్రదర్శించని రంగమంటూ ఏదీలేదని, వారంత దేశం గర్వించేలా కృషి చేస్తున్నారని ప్రశంసించారు.
మహిళల సామర్థ్యాన్ని సద్వినియోగం చేసుకోవడంలో ప్రభుత్వం నిబద్ధతతో ఉన్నదని, ఆ సామర్థ్యాన్ని గుర్తించేందుకు తగిన విధానాలను రూపొందిస్తున్నామని ప్రధాని చెప్పారు. కుటుంబాల స్థాయిలో నిర్ణయాత్మకత దిశగా మహిళలందరూ భాగస్వాములు కావడం ముఖ్యమని, వారి ఆర్థిక సాధికారతకు ఇది నిదర్శనం కాగలదని ఆయన పేర్కొన్నారు. ఆజాదీ కా అమృత మహోత్సవ్లో భాగంగా ‘సబ్ కా ప్రయాస్’ విషయంలో ప్రభుత్వం దృష్టి సారించడం గురించి ప్రధాని ప్రస్తావించారు. ప్రభుత్వం పిలుపునిచ్చిన “స్థానికత కోసం స్వగళం” వంటి కార్యక్రమాలు విజయవంతం కావడమన్నది మహిళల పాత్రపై ఆధారపడి ఉన్నదని ఆయన వ్యాఖ్యానించారు.
ఈ సందర్భంగా పురస్కార గ్రహీతలు మాట్లాడుతూ- దేశ అగ్ర నాయకత్వానికి తమ గళం వినిపించే వేదిక కల్పనపై ప్రధానమంత్రి కృతజ్ఞతలు తెలిపారు. ప్రధానమంత్రిని కలుసుకోవడమేగాక ఆయనతో ముచ్చటించే అవకాశం లభించడంతో తమ కల సాకారమైనట్లు భావిస్తున్నామని వారు పేర్కొన్నారు. ప్రభుత్వం చేపట్టిన వినూత్న చర్యలు తాము సాధించిన విజయాల్లో ఎనలేని తోడ్పాటునిచ్చాయని వారు ప్రశంసించారు. ఇప్పటిదాకా తమ జీవనయానం గురించి, తాము చేసిన కృషి గురించి వారు ప్రధానికి వివరించారు. తమతమ రంగాలకు సంబంధించి విలువైన సమాచారాన్ని, సూచనలను ఈ సందర్భంగా ప్రధానితో పంచుకున్నారు.
(
ఆర్థిక మంత్రిత్వ శాఖ
జీఎస్టీ పరిహారంలో భాగంగా రాష్ట్రాలకు ఆర్థిక సాయం
రాష్ట్రాలకు చెల్లించాల్సిన జీఎస్టీ పరిహారంలో లోటును భర్తీ చేసేందుకు, గతేడాది అక్టోబర్లో, కేంద్ర ప్రభుత్వం ప్రత్యేక రుణ సదుపాయాన్ని కల్పించింది. రూ.1.1 లక్షల కోట్ల అంచనా లోటును భర్తీ చేసేందుకు దీనిని ఏర్పాటు చేసింది.
కేంద్ర ఆర్థిక శాఖ సహాయ మంత్రి శ్రీ అనురాగ్ సింగ్ ఠాకూర్ ఈ సమాచారాన్ని లిఖితపూర్వక సమాధానంగా రాజ్యసభకు సమర్పించారు.
ప్రత్యేక రుణ సదుపాయం ద్వారా రాష్ట్రాలు, యూటీల తరపున కేంద్రం 03.02.2021 వరకు రూ.84 వేల కోట్ల రూపాయల అప్పు తీసుకున్నట్లు మంత్రి వివరించారు. దీనిని విడతలవారీగా ఆయా రాష్ట్రాలు, యూటీలకు అందించినట్లు పేర్కొన్నారు. జీఎస్టీ పరిహార నిధిలో నిధుల కొరతతో పరిహారం విడుదల చేయకపోవడం వల్ల ఏర్పడిన ఆర్థిక వనరుల ఇబ్బందులను తీర్చేందుకు ఈ నిధులను కేంద్ర ప్రభుత్వం రాష్ట్రాలకు అందించిందని రాజ్యసభకు వెల్లడించారు.
ప్రత్యేక రుణ సదుపాయంతోపాటు, ఆప్షన్-1 ఎంచుకున్న రాష్ట్రాలు అదనపు ఆర్థిక వనరులు సమీకరించుకునేలా, వాటి స్థూల ఉత్పత్తి లో అర శాతం మించకుండా అదనపు రుణాలు తీసుకోవడానికి కూడా కేంద్రం అనుమతి ఇచ్చినట్లు శ్రీ ఠాకూర్ పేర్కొన్నారు. అన్ని రాష్ట్రాలు ఆప్షన్-1నే ఎంచుకున్నాయి. ఈ నిబంధన కింద రూ.1,06,830 కోట్ల అప్పులు  తీసుకునేందుకు 28 రాష్ట్రాలకు ఇప్పటికే అనుమతులు అందాయి.
జీఎస్టీ పరిహార లోటు భర్తీలో భాగంగా, 2020-21లో, కేంద్రం నుంచి విడతల వారీగా రుణాలు పొందిన రాష్ట్రాల వివరాలు, అదనపు రుణం కోసం 03.02.2021 వరకు అనుమతులు పొందిన రాష్ట్రాల వివరాలు క్రింది పట్టికలో ఉన్నాయి.